Berlin har utviklet seg med utgangspunkt bosettinger på Sprees høyre bredd innenfor dagens Mitte og dessuten i søsterbyen Cölln som var etablert på en øy i elven. De to byene, med tillegg av Friedrichswerder, Dorotheenstadt og Friedrichstadt ble 1. januar 1710 slått sammen til én by. Den største utvidelsen kom likevel i 1920 da flere selvstendige byer som Spandau, Charlottenburg og Köpenick og i tillegg en rekke landsbyer ble slått sammen til Stor-Berlin. Dette medfører at Berlin har en rekke severdigheter ikke bare i dagens sentrum, men også utenfor bykjernen.